**Ecou de Octombrie**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ecou de Octombrie

Cu mulţimea ei de roade şi-a-ncheiat Septembrie

Stagiul său sezonier, strângând totul în hambare,

Pregătindu-le din vreme pentru zile de-ncercare

Când timpul se schimbă brusc în luna Octombrie.

Mai puţine zile calde, se vor vede! Noaptea mare

’Şi va extinde cortul său, cu-a ei pânză purpurie,

Când bruma albă şi rece, cade-n valuri peste glie

Cu a sa manta de frunze, supuse la transformare.

Sunt o mulţime de lucruri, care trec neobservate

Cum au fost orânduite, de Cel Sfânt, de Creator,

Şi care se scurg pe rând, şi din care omul poate

Să capete-nvăţături multe, ca pentru-anul viitor,

Mult mai pregătit să fie, să le-ntâmpine pe toate

În lucrarea ce-i revine, mai cu viaţă, mai cu spor!

Flavius Laurian Duverna